Un bărbat și-a pierdut mâna în timpul bătăii cu polițiștii francezi care au încercat să spargă o petrecere ilegală în weekend. "A fost război".
Petrecerea ilegală din weekend, care a avut loc în Franța, a pornit vineri la ora 23:00 și a fost încheiată de polițiști sâmbătă în jurul orei prânzului. Polițiștii au încercat să împrăștie petrecăreții, care s-au adunat în număr de 1500 de persoane fără a ține cont de regulile și restricțiile COVID-19. Petrecăreții s-au luat la bătaie cu polițiștii, au aruncat cu cocktailuri molotov, bile de metal și bucăți mari de beton, iar unul dintre petrecăreți și-a pierdut o mână în lupta cu ofițerii. Cinci polițiști au fost răniți, iar doi dintre aceștia au avut nevoie de spitalizare.
Polițiștii francezi s-au bătut ore în șir cu petrecăreții de la evenimentul ilegal din weekend, acolo unde s-au adunat 1500 de persoane, relatează The Guardian.Una dintre persoane și-a pierdut chiar mâna în timpul bătăii cu polițiștii. Emmnuel Berthier, un oficial local, a declarat că oamenii au aruncat înspre poliști cu cocktailuri molotov și cu bile de metal și chiar cu bucăți mari de beton.Totul a început vineri seara când petrecăreții s-au adunat în jurul orei 23:00, în ciuda restricțiilor COVID-19.Polițiștii au aruncat cu grenade cu gaz lacrimogen pentru a-i împrăștia, însă totul s-a transformat în peste șapte ore de lupte între polițiști și petrecăreți.400 de polițiști au fost implicați în operațiunea de vineri seara, aceasta continuând până sâmbătă la prânz.Emmanuel Berthier a spus că "Oamenii aveau un singur scop: să se confrunte cu forțele de ordine".Doi petrecăreți au fost răniți, iar unul de 22 de ani și-a pierdut o mână. Conform autorităților, cinci ofițeri au fost răniți, iar doi dintre aceștia au fost transportați la spital pentru îngrijiri medicale."A fost război", a spus Flo, un bărbat de 22 de ani care a participat la petrecerea ilegală.